पाएं अपने शहर की ताज़ा ख़बरें और फ्री ई-पेपरडाउनलोड करें
रोहतक. शहर की पहली मेयर नगर निगम आयुक्त के कार्यालय में बैठेंगी। इसके लिए नगर निगम के भवन से आयुक्त व संयुक्त आयुक्त के कार्यालय को पुराने एडीसी भवन में स्थानांतरित किया जाएगा। वहां पर निगम के सदन के लिए नए सिरे से कांफ्रेंस हॉल तैयार करवाया जा रहा है।
नगर निगम के 20 पार्षदों के निर्वाचन के बाद मेयर, सीनियर डिप्टी मेयर व डिप्टी मेयर के चुनाव के लिए जोड़-तोड़ शुरू हो गई है। एक तरफ मेयर की दावेदार चार महिला पार्षद ममता रानी, सुशीला इंदौरा, रेणु डाबला व पूनम ने योजनाबद्ध तरीके से तैयारी शुरू कर दी है, दूसरी ओर निगम प्रशासन भी कौन प्रतिनिधि कहां बैठेगा? इस पर मंथन कर रहा है।
इसके लिए डीसी एवं निगम आयुक्त विकास गुप्ता, संयुक्त आयुक्त आशिमा सांगवान व एटीपी कृष्ण कुमार के बीच मंत्रणा हुई। ज्वाइंट कमिश्नर ने बताया कि मेयर की कुर्सी आयुक्त व सीनियर डिप्टी मेयर की कुर्सी उनके कार्यालय में रखने का निर्णय हुआ है। डिप्टी मेयर कहां बैठेंगे, इस पर अभी मंथन चल रहा है।
बैठक में शामिल हो सकेंगे आयुक्त
नगर निगम एक्ट के तहत आयुक्त संवैधानिक तौर पर पार्षदों की बैठक में शामिल हो सकते हैं। उन्हें बैठक में किसी भी विषय पर अपना पक्ष रखने का अधिकार होगा, लेकिन विवाद की स्थिति में वोट का अधिकार नहीं होगा। अब सदर के लिए कांफ्रेंस हॉल व आयुक्त कार्यालय एक ही छत के नीचे बनाए जा रहे हैं। ऐसे में आयुक्त व पार्षदों के बीच न केवल सीधा तालमेल रहेगा, बल्कि आयुक्त को भी बैठक में भाग लेने में आसानी रहेगी।
दो शाखा पहले ही विकास भवन में
छह माह से नगर निगम के पुराने भवन में कार्यालयों के निर्माण का कार्य चल रहा है। इंजीनियरिंग व अकांउट ब्रांच को विकास भवन में स्थानांतरित करने के साथ तीन अधिकारियों के कार्यालय को नए सिरे से तैयार किया गया। अब आयुक्त व संयुक्त आयुक्तका कार्यालय पुराने एडीसी भवन में शिफ्ट होने के बाद निगम के पुराने भवन में डीएमसी, जेडटीओ, एटीपी, सुपरिंटेंडेंट, एलओ व मुख्य सफाई निरीक्षक का ही कार्यालय रह जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn